**Αθήνα:** 10.02.2025

**Αρ. Πρωτ.:** 168

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Υποχρέωση της Κυβέρνησης να τεθεί σε δημόσια διαβούλευση ο νέος ΕΚΠΥ**

Με επιστολή της προς τον υπουργό Υγείας Ά. Γεωργιάδη η Ε.Σ.Α.μεΑ. εκφράζει την έκπληξή της για το γεγονός ότι ενημερώθηκε από δημοσίευση στον Τύπο ότι είναι προς δημοσίευση σε ΦΕΚ ο νέος Ε.Κ.Π.Υ., χωρίς να έχει τεθεί σε δημόσια διαβούλευση και χωρίς να έχουν καταθέσει προτάσεις για τη βελτίωσή του ούτε οι ενδιαφερόμενοι πολίτες, αλλά ούτε και η Ε.Σ.Α.μεΑ., ως αποτέλεσμα του αποκλεισμού της από το Δ.Σ. του Οργανισμού του Ε.Ο.Π.Υ.Υ.

Η Ε.Σ.Α.μεΑ. ζητά να λάβει τον νέο κανονισμό του Ε.Κ.Π.Υ. πριν τη οριστική του έκδοση και ταυτόχρονα να δοθεί στην Ε.Σ.Α.μεΑ. ο απαραίτητος χρόνος να καταθέσει τις προτάσεις της, δεδομένου ότι αποτελεί την αντιπροσωπευτικότερη τριτοβάθμια οργάνωση της χώρας, η οποία εκπροσωπεί τα δικαιώματα και τα συμφέροντα, περισσότερων από δύο εκατομμύρια πολιτών με αναπηρία, χρόνιες ή/ και σπάνιες παθήσεις στη χώρα μας.

Ταυτόχρονα αποτελεί **ΥΠΟΧΡΕΩΣΗ** υποχρέωση της κυβέρνησης να τεθεί ο νέος Ε.Κ.Π.Υ. σε **δημόσια διαβούλευση** στο opengov. πριν την οριστική του δημοσίευση σε ΦΕΚ.!

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |